5 лютага ў Нацыянальным мастацкім музеі адбылося свята для ўсіх, хто цікавіцца нацыянальным выяўленчым мастацтвам. Пры вялікай колькасці наведвальнікаў была адкрыта юбілейная рэтраспектыўная выстаўка "Мастак і час" твораў народнага мастака краіны, лаўрэата Дзяржаўнай прэміі Беларусі і прэміі Саюзнай дзяржавы, удзельніка Вялікай Айчыннай вайны Леаніда Шчамялёва.